Skole og utdanning i Belize
Store norske leksikon,Samfunn,Utdanning og forskning,Utdanning i verden,Utdanning i Nord-Amerika og Mellom-Amerika
Ansvaret for utdanning i Belize er delt mellom staten og kirken, og de fleste skoler drives av kirken med statsstøtte. Det er obligatorisk 8-årig grunnskole fra barna er 6 år. Offentlige skoler er gratis, men foreldrene må betale bøker og ekstrautstyr.
Nesten 100 prosent av barna begynner i grunnskolen. Undervisningsspråket er engelsk, mens spansk er første fremmedspråk. Det skaper problemer, fordi mange av barna har spansk eller et mayaspråk som morsmål.Cirka 50 prosent av barna går i den videregående skolen, som er 4-årig. Etter videregående skole kan en enten velge 2-årig junior college, som gir rett til å studere, eller en kan velge 2-årig yrkesutdanning. Det finnes ett universitet.Cirka 30 prosent av befolkningen over 15 år regnes som analfabeter. Les mer i Store norske leksikon utdanning Belize Eksterne lenker Utdanningssystemet i Belize av 2010 Utdanningsplan for Belize 2005-2010 Les flere utdanningsplaner på UNESCOs nettsider for utdanning, Planipolis